> Så altså, i forhold til de dagpenge der har afstedkommet hele debatten: den mest forkælede generation af unge i verdenshistorien, bortset fra din egen. >  > Javel ja. Jeg forholder mig ikke til hvad, hvis noget, der er det retfærdige niveau for dagpenge, men jeg må blankt erkende at jeg foragter at blive kaldt forkælet af et menneske, der samtidig indrømmer at han selv havde bedre vilkår.  Jeg "indrømmer" på ingen måde at jeg havde bedre vilkår. Hvis du gad at læse hvad jeg skriver, og tjekke mine referencer ville du se at denne generation er suverænt den mest forkælede.   Det er klart at hvis reformudspillet bliver gennemført — må jeg lige understrege at det er det stadig ikke! — så bliver generationen der bliver påvirket af det en anelse mindre forkælet  — det er den del jeg "indrømmer".   Men det skal ses sammen med den generelle velstandsstigning vi har i Danmark — trenden mod lavere arbejdstid, flere penge, længere liv — dvs. at selv hvis reformen bliver gennemført, så vil det stadig være korrekt at sige om 10 år, at den på det tidspunkt unge generation vil være historiens mest forkælede igen.